Darcy Hepner

Darcy Rolston Hepner (s. 22. joulukuuta 1954 Edmonton, Alberta, Kanada) on kanadalainen saksofonisti ja säveltäjä. Hän varttui Hamiltonissa Lee Hepnerin ja Patricia Rolstonin poikana. Hän soitti varhain selloa, kitaraa ja huilua, kunnes aloitti yliopistossa saksofoninsoiton opiskelun. Häntä opetti yksityisesti Pat LaBarbera. Vuodesta 1983 alkaen hän opiskeli New Yorkin yliopistossa sävellystä ja saksofoninsoittoa Lee Konitzin ja Bob Mintznerin johdolla. Tämän jälkeen hän esiintyi konserteissa ja klubeilla Kanadassa ja Yhdysvalloissa. Hän esiintyi muiden muassa Mel Tormén kanssa ja kiersi kesäisin Artie Shawin ja David Clayton-Thomasin kokoonpanojen kanssa. Hän asui New Yorkissa vuosina 1996–2005.

Hepner kantaesitti Charlie Parkerin Bird with Stringsin uuden tuotannon Ontariossa 19. elokuuta 2006. Hänen ensimmäinen, itsensä mukaan nimetty albuminsa oman kokoonpanon johtajana on vuodelta 1998. Hän on esiintynyt myös veljensä, kitaristi Jeremy Hepnerin levyillä. Hän on opettanut muun muassa Mohawk Collegessa. Hän on sukua Thomas Rolstonille, Isobel Moorelle ja Shauna Rolstonille.

Lähteet 

Kanadalaiset jazzsaksofonistit
Kanadalaiset säveltäjät
Vuonna 1954 syntyneet
Elävät henkilöt